વડાપ્રધાન નરેન્દ્ર મોદી ગુરુવાર (28 જૂન)ના દિવસે ઉત્તર પ્રદેશના સંત કબીર નગર જિલ્લામાં આવેલા મગહર ખાતે સંત કબીર દાસના 500માં પ્રાગટ્ય ઉત્સવમાં ભાગ લેવા માટે પહોંચ્યા હતા. તેઓએ અહીં સંત કબીર દાસની મજાર પર ફૂલ અને ચાદર ચડાવ્યા હતા. આ પ્રસંગે ઉત્તર પ્રદેશના સીએમ આદિત્યનાથ પણ હાજર હતા. વડાપ્રધાને મગહરમાં 24 કરોડ રૂ.ના બજેટથી બનનારી સંત કબીર એકેડમીનો શિલાન્યાસ પણ કર્યો. આ પહેલાં વડાપ્રધાન મોદી લખનૌ પહોંચ્યા હતા અને ત્યાં તેમનું સ્વાગત મુખ્યમંત્રી યોગી આદિત્યનાથે કર્યું હતું. આ સમયે તેમની સાથે મંત્રીમંડળના બીજા સભ્યો તેમજ અધિકારીઓ હાજર હતા.